Іван Канстанцінавіч Айвазоўскі

Іва́н Канстанцінавіч Айвазо́ўскі (,  — Аганес Гайвазян, 29 (17) ліпеня 1817 — 2 мая 1900) — сусветна вядомы мастак-марыніст, калекцыянер, мецэнат. Найвыбітнейшы мастак-армянін XIX стагоддзяDavid Marshall Lang, Armenia: cradle of civilization, Allen and Unwin, 1970, стр. 245. Брат армянскага гісторыка і святара Габрыэла Айвазоўскага.

 Біяграфічныя звесткі 
Іван Айвазоўскі пачаў свой творчы шлях яшчэ ў першай палове XIX ст. (1830-я г.). Але асноўны перыяд яго творчасці прыпадае на другую палову стагоддзя.

За сваё жыццё стварыў каля шасці тысяч карцін. Большасць з іх былі напісаны ў Феадосіі і прысвечаны Чорнаму мору.

 Творчасць 
Шматлікія палотны марыніста складаюць свайго роду энцыклапедыю пра мора. «Паэзію прыроды заўсёды адчуваў, адчуваю і стараюся перадаць маім пэндзлем. Абаянне паўднёвай ночы, неба, паўднёвага захаду, жах, што наганяе на душу бура ці ураган, — вось тыя пачуцці, што натхняюць мяне, калі я пішу». Зменлівасць станаў марской стыхіі знайшла адлюстраванне ў творчасці майстра. Мора ў Айвазоўскага то ціхамірна-спакойнае («Туманная раніца», 1853; «Марына», 1858; «Раніца на моры», 1883), то зачаравана-таямнічае («Месяцавая ноч у Амальфі», 1845; «Ноч на востраве Радос», 1850), то грозна-неспакойнае («Бура», 1852). І кожны з гэтых станаў перададзены віртуозна, паэтычна. «Сюжэт карціны складаецца ў мяне ў памяці, як сюжэт верша ў паэта; зрабіўшы накід на кавалку паперы, я прыступаю да працы і да таго часу не адыходжу ад палатна, пакуль не выкажуся на ім маім пэндзлем». Творы Івана Айвазоўскага дэманструюць рамантычнае, эмацыянальнае ўспрыманне прыроды, амаль заўсёды перадаюць моцныя пачуцці, яркія перажыванні.

 Гл. таксама 
 Палац Манук-Бея

Катэгорыя:Мастакі-марыністы Расіі
Катэгорыя:Мастакі Расіі XIX стагоддзя
Катэгорыя:Асобы на марках
Катэгорыя:Кавалеры ордэна Меджыдые 1 ступені
Катэгорыя:Кавалеры ордэна Асманіё 2 ступені